Ås

Ås on asula (tiheasustusega paikkond) Norras Akershusi maakonnas 30 km Oslost lõunas, umbes 12 km Drøbakist idas ja umbes 8 km Ski'st lõunas, Åsi valla keskus.

Pindala on 4,75 km², elanike arv 10 766, rahvastiku tihedus 2267 in/km² (andmed seisuga 1. jaanuar 2018).Tabell 1. Tettsteder. Folkemengde og areal, etter kommune. 1. januar 2018, ssb.no Elanikkond moodustab veidi üle poole Åsi valla elanikkonnast.Store Norske Leksikon

Åsis on Åsi raudteejaam (Østfoldbaneni lääneharul), Åsi keskkool ning Norra keskkonna- ja bioteaduste ülikool. On tööstusettevõtteid (peamiselt puidutööstus).

Åsil on maanteeühendus Drøbakiga läänes ja Skiga põhjas (Fylkesvei 152), tee on ühenduses Oslosse viiva teega. Linnalähirong viib Oslosse ja Mossi.

Åsi raekoja on projekteerinud Sigurd Rage. Åsi kirik ehk Åsi peakirik (1867) on tellistest ja graniidist uusgooti stiilis kirik (arhitekt Jacob Wilhelm Nordan).

Nimi Ås tähendab 'küngas', asula on nime saanud madala künka järgi, millele on ehitatud kirik.

 Viited 

Kategooria:Norra asulad
Kategooria:Akershusi maakond